6.		Návrh na schválenie právneho úkonu za maloleté dieťa
(§ 31 Zákona o rodine, § 28 Občianskeho zákonníka, § 119 Civilného mimosporového poriadku)
						Okresný súd Rimavská Sobota
V Rim. Sobote, dňa 18. augusta 2022				Nám. M. Tompu 1, 979 14 Rimavská Sobota
Vec:		Návrh na schválenie právneho úkonu za maloletého
Maloleté dieťa:	Ján Kocian, nar. 10. 3. 2008, trvale bytom Sládkovičova 5, Rimavská Sobota, št. občianstvo SR
Zákonný zástupca:	Peter Kocian, nar. 17. 6. 1976, trvale bytom Sládkovičova 5, Rimavská Sobota, št. občianstvo SR
I.
Darovacou zmluvou uzavretou dňa 15. augusta 2022 darovali Jozef Kocian, nar. 13. 12. 1946, r. č. 461213/123, trvale bytom Rimavská Sobota, Hornopotočná 25, štátne občianstvo SR a Magdaléna Kocianová, nar. 12. 1. 1947, r. č. 475112/321, trvale bytom Rimavská Sobota, Hornopotočná 25, štátne občianstvo SR ako darcovia maloletému obdarovanému Jánovi Kocianovi, nar. 10. 3. 2008, r. č. 080310/7689, trvale bytom Sládkovičova 5, Rimavská Sobota, štátne občianstvo SR nehnuteľnosti vedené na Okresnom úrade Rimavská Sobota, katastrálnom odbore, na liste vlastníctva č. 100 pre k. ú. Rimavská Sobota, obec: Rimavská Sobota, okres: Rimavská Sobota, a to v pomere k celku v celosti byt č. 7 nachádzajúci sa na prvom poschodí vchodu č. 1 bytového domu číslo súpisné 98 v obci Rimavská Sobota situovaného na C-KN parcele č. 123/123 katastrálne územie Rimavská Sobota a celý k bytu prislúchajúci podiel v pomere 123/123456 na spoločných častiach a spoločných zariadeniach domu a na príslušenstve bytového domu číslo súpisné 98 v obci Rimavská Sobota situovaného na C-KN parcele č. 123/123 katastrálne územie Rimavská Sobota. 
Maloletý obdarovaný bol pri tomto právnom úkone zastúpený svojim zákonným zástupcom – mnou, navrhovateľom ako jeho otcom. 
Dôkazy:
–	Rodný list maloletého Jána Kociana
–	Darovacia zmluva zo dňa 15. augusta 2022
–	Výpis z LV č. 100 pre kat. úz. Rimavská Sobota
II.
Darovacia zmluva rozhodne nie je v rozpore so záujmom maloletého, nakoľko maloletý sa na základe tejto zmluvy stane vlastníkom bytu, ktorý obdrží od svojich starých rodičov, pričom tento byt by mal v budúcnosti slúžiť na bývanie maloletého. 
III.
Podľa § 28 Občianskeho zákonníka, ak zákonní zástupcovia sú povinní aj spravovať majetok tých, ktorých zastupujú, a ak nejde o bežnú vec, je na nakladanie s majetkom potrebné schválenie súdu.
Podľa § 119 Civilného mimosporového poriadku právny úkon, ktorý urobil zákonný zástupca za maloletého, súd schváli, ak je to v záujme maloletého.
IV.
Vzhľadom k tomu, že predmetná darovacia zmluva podľa § 28 Občianskeho zákonníka a § 119 Civilného mimosporového poriadku vyžaduje schválenie súdu, navrhujem, aby súd vo veci nariadil pojednávanie a po vykonanom dokazovaní vyniesol tento
rozsudok:
I.	Súd schvaľuje právny úkon – darovaciu zmluvu uzavretú medzi Jozefom Kocianom, nar. 13. 12. 1946, r. č. 461213/123, trvale bytom Rimavská Sobota, Hornopotočná 25, štátne občianstvo SR a Magdalénou Kocianovou, nar. 12. 1. 1947, r. č. 475112/321, trvale bytom Rimavská Sobota, Hornopotočná 25, štátne občianstvo SR ako darcami a maloletým Jánom Kocianom, nar. 10. 3. 2008, r. č. 080310/7689, trvale bytom Sládkovičova 5, Rimavská Sobota, štátne občianstvo SR ako obdarovaným, za ktorého uzavrel zmluvu jeho otec ako jeho zákonný zástupca: Peter Kocian, nar. 17. 6. 1976, trvale bytom Sládkovičova 5, Rimavská Sobota, štátne občianstvo SR, predmetom ktorej je prevod nehnuteľnosti evidovanej na Okresnom úrade Rimavská Sobota, katastrálnom odbore, na liste vlastníctva č. 100 pre k. ú. Rimavská Sobota, obec: Rimavská Sobota, okres: Rimavská Sobota, a to v pomere k celku v celosti byt č. 7 nachádzajúci sa na prvom poschodí vchodu č. 1 bytového domu číslo súpisné 98 v obci Rimavská Sobota situovaného na C-KN parcele č. 123/123 katastrálne územie Rimavská Sobota a celý k bytu prislúchajúci podiel v pomere 123/123456 na spoločných častiach a spoločných zariadeniach domu a na príslušenstve bytového domu číslo súpisné 98 v obci Rimavská Sobota situovaného na C-KN parcele č. 123/123 katastrálne územie Rimavská Sobota. 
II.	Žiaden z účastníkov nemá nárok na náhradu trov konania.
Prílohy:
–	Darovacia zmluva
–	Rodný list maloletého 
–	Výpis z LV č. 100 pre kat. úz. Rimavská Sobota
–	Peter Kocian, navrhovateľ
Poznámky
Ak zákonní zástupcovia sú povinní aj spravovať majetok tých, ktorých zastupujú, a ak nejde o bežnú vec, je na nakladanie s majetkom potrebné schválenie súdu. Právny úkon, ktorý urobil zákonný zástupca za maloletého, súd schváli, ak je to v záujme maloletého.
Súd sa pri rozhodovaní o schválení právneho úkonu, ktorý urobil zákonný zástupca za maloletého, bude spravovať záujmom maloletého dieťaťa ako určujúcim kritériom. Záujem maloletého dieťaťa sa posudzuje v každom konkrétnom prípade individuálne.